标题：1148年
历史纪年
公元1148年，南宋绍兴十八年 
通鉴记载
高宗受命中兴全功至德圣神武文昭仁宪孝皇帝绍兴十八年（金皇统八年）
春，正月，甲子，以永佑陵近在会稽，准先朝故事，春秋二仲以太常少卿荐献，季秋刚御史按视。
丁丑，左承议郎张阐添差通判泉州。
自秦桧专国，朝士为所忌者，终身以添倅或帅幕处之，未尝有为郡者。
二月，乙未，参知政事段拂罢，为资政殿学士、提举江州太平兴国宫，以殿中侍御史余尧弼、右正言巫亻及奏劾之也。章再上，寻落职，兴国军居住。
签书枢密院事汪勃兼权参知政事。
壬子，右承事郎、监登闻鼓院徐琏面对，言：“自昔帝王必有佐命之臣，功铭鼎彝，侑食清庙，以劝万世。国家远稽三代，肇造原庙，凡在佐命辅弼，皆绘像庙廷，以示报功之意。陛下绍开中兴，复崇原庙，如祖宗之制，而累朝配飨辅弼不过十馀人，今其家之子孙，必有绘像存焉，望诏有司访求，摹于景灵宫廷之两壁。”诏礼部讨论。
乙卯，金主如天开殿。
三月，壬申，名行宫之南门曰丽正，北门曰和宁。
时殿前招军，多诱致乡民及负贩者。丁丑，命川中大将吴璘、杨政招流民之失所者，遣发以补其额。
壬午，资政殿大学士、提举万寿观兼侍读秦熺知枢密院事。
秦桧问敕令所删定官胡宁曰：“儿子近除，外议如何？”宁曰：“外议以为相公不必袭蔡京之迹。”宁，安国子也。
乙酉，诏：“私擅渡淮及招纳叛亡之人，并行军法。”后诏：“津载及巡防人故纵，与同罪；失察者，减一官。”
夏，四月，戊子朔，日有食之。
庚寅，策试正奏名进士于射殿，王佐以下三百三十人赐及第、出身。
庚子，左中大夫、知枢密院事秦熺罢，为观文殿学士、左通奉大夫、提举万寿观兼侍读、提举秘书省。熺言：“父子共政，理当避嫌。”故有是命。仍诏熺应干请给，并依见任宰臣例，立班左右仆射之次。
辛丑，金遣参知政事秉德廉察官吏。
乙巳，特奏名进士俞舜凯等四百五十七人，武举进士柯燕等七人，特奏名一人，赐第、授官有差。
庚戌，金主至自天开殿。
先是金命修《辽史》，甲寅，告成。
五月，辛酉，权礼部侍郎兼直学士院沈该言：“国家秉火德之运以王天下，望用故事，即道宫别立一殿，专奉火德，配以阏伯而祀以夏至。”从之。后建殿于太一宫，名明离。
甲子，绘配飨功臣像于景灵宫廷之壁，皇武殿赵普、曹彬，大定殿薛居正、石熙载、潘美，熙文殿李沆、王旦、李继隆，美成殿王曾、吕夷简、曹玮，治隆殿韩琦、曾公亮，大明殿富弼，重光殿司马光，承元殿韩忠彦，凡十有六人。
丙子，金主使龙虎卫上将军、会宁尹萧秉温、昭武大将军、充东上合门使申奉颜，来贺天申节。始燕射于玉津园，自是遂为故事。
癸未，保信军节度使、龙神卫四厢都指挥使、添差两浙东路马步军副都总管李显忠，落军职，降授平海军承宣使、提举台州崇道观，本州居住。
先是金使尝言显忠私遣过界，诏令分析。会显忠上恢复之策于朝，奏桧怒，乃奏显忠不遵禀闻，止用申状，故有是命。
六月，癸巳，帝谓大臣曰：“每岁决狱，闻宪臣第遣属官代行，徒为文具。可令亲往所部，具所决名申尚书省。”
诏：“自今尝于伪楚明受伪命之人，不得辄至国门。”
时左从事郎廉布入都调官，右正言巫亻及言：“布乃张邦昌之婿，覆载所不容，而无忌惮若此，望赐处分。”故有是旨。
吏部员外郎魏良臣、合门宣赞舍人王绘，辞往金国军前通问。帝曰：“卿等此行，不须与人计较言语，卑词厚礼，岁币、岁贡之类不须较。见尼玛哈，可为言宇文虚中久在金国，其父母老，日望其归，令早放还。又言襄阳诸郡皆故地，因李成侵犯不已，遂命岳飞收复。”良臣等出，遇神武右军都统制张俊来白事，俊为二人言：“有探报，金人大举，今过南京。”良臣等乞再对，不报。
初，刘豫既纳其臣罗诱南征议，乃遣知枢密院事卢伟卿见金主，具言：“宋人自大梁五迁，皆失其土。若假兵五万下两淮，南逐五百里，则吴、越又将弃而失之，货财子女，不求自得。然后择金国贤王或有德者立为淮王，王盱眙，使山东唇齿之势成，晏然无南顾之患，则两河自定矣。青、冀之地，古称上土，耕桑以时，富庶可待，则宋之微赂，又何足较其得失！”金主命诸将议之。旋以宗辅权左副元帅，右监军昌权右副元帅，调兵五万人以应豫。又以右都监宗弼尝过江，知地险易，使将前军。宗辅下令：“燕、云诸路汉军，并令亲行，毋得募人充役。”
豫遂命其子伪诸路大总管、尚书左丞相梁国公麟领东西道行台尚书令，合兵南侵。始议自顺昌趋合淝，攻历阳，由采石以济。鉴军都制置使李成谓：“鉴民兵尽，除山东饷道辽远，又虑岳飞之军自襄阳出攻其背，不如沿汴直犯泗州，渡淮，以大军扼盱眙，据其津要，分兵下滁、和、扬州，大治舟楫，西自采石以攻金陵，南自瓜洲以攻京口，仍分兵东下，掠海、楚之粮，庶为大利。”于是骑兵自泗攻滁，步兵自楚攻承。
谍报至，举朝震恐。或劝帝它幸，议散百司，赵鼎独曰：“战而不捷，去未晚也。”帝用鼎计。
侍御史魏矼尝言：“陛下宵衣旰食，将大有为，而所任一相，未闻有所施设，惟知今日勘当，明日看详，今日进呈一二细事，明日启拟一二故人，政务山积于上，贤能陆沈于下，方且月一求去，徒为纷扰，宜亟从所请以慰公议。”先是右仆射朱胜非，因久雨乞行策免故事以消天变，又以馀服为请；章十二上，帝许以俟总章礼毕如所请，且有保全旧臣之谕。至是祀明堂已毕，胜非复求去，且论当罢者十一事，矼亦疏胜非五罪，由是得请。
鼎之为参预也，尝与诸将论防秋大计，独张俊曰：“避将何之？惟向前一步庶可脱。当聚天下兵守平江，俟贼退徐为之计。”鼎曰：“公言避非策，是也；以天下之兵守一州之地，非也。公但坚向前之议足矣。”鼎盖阴有所处，故每日留身陈用兵大计，帝意悟，又密使俊为之助。至是决意亲征，留鼎不遣入蜀，鼎奏用十月七日西行，许之。然帝方向鼎，已有命相之意矣。
戊辰，龙图阁学士、知静江府折彦质充川、陕、荆、襄都督府参谋官，不许辞避，用赵鼎奏也。
庚午，起复左宣奉大夫、守尚书左仆射、同中书门下平章事兼知枢密院事、监修国史朱胜非，解官持馀服，从所请也。
左宣教郎、主管江州太平观朱震守尚书祠部员外郎兼川、陕、荆、襄都督府详议官。
辛未，金人及刘豫之兵分道渡淮。壬申，知楚州、武功大夫、和州防御使樊序弃城去，淮东宣抚使韩世忠自承州退保镇江府。
癸酉，左中大夫、知枢密院事、都督川、陕、荆、襄诸军事赵鼎为左通议大夫、守尚书左仆射、同中书门下平章事兼知枢密院事。
初，鼎奏禀朝辞，帝曰：“卿岂可远去！当相卿，付以今日大计。”制下，朝士动色相庆。
甲戌，吏部尚书兼权翰林学士兼侍读沈与求为参知政事。
冬，十月，丙子朔，淮东宣抚使韩世忠奏金及刘豫之兵攻承州、楚州。帝谓辅臣曰：“朕为二圣在远，生灵久罹涂炭，屈己请和，而金复用兵，朕当亲总六军，临江决战。”赵鼎曰：“累年退避，敌情益骄。今亲征出于圣断，武将奋勇，决可成功。臣等愿效区区，亦以图报。”遂诏神武右军都统制张俊以所部往授世忠，又令淮西宣抚使刘光世移军建康，车驾定日起发。
丁丑，参知政事孟庾为行宫留守，从权措置百司事务，仍铸印以赐。庾请即尚书省置司，行移如本省体式，合行事从权便宜施行，置降赐激赏公使库如都督府例。又请秘书省、史馆书籍，三省、枢密院诸部案牍，各差本司官一员，于深僻处收寄；大理寺、官告、审院、左藏、东西交引、度牒库、南北库、都茶、草料场官吏并留；太常、司农、太府寺、将作、军器监、进奏、文思院、杂买务并量行存留；宗正寺、国子监、敕令所、大宗正司、杂卖场、并令从便。庾又请留台官一员以警违慢，皆许之。庾乞辍留精兵三千人，分擘使唤，乃命留神武中军五百人及统制官王进一军，又令殿前马步军司及忠锐第五将、临安府将兵皆听庾节制。
戊寅，洪州观察使、权知濮安懿王国令士从乞徙神主、神貌往稳便州军安奉，从之。于是亲贤宅宗子，绍兴府大宗正司，皆从便避兵矣。
己卯，太尉、定江、昭庆军节度使、神武右军都统制张俊为浙西、江东宣抚使。
淮东宣抚使韩世忠以所部至自镇江，复如扬州。初，帝闻金兵渡淮，再以札赐世忠，略曰：“今敌气正锐，又皆小舟轻捷，可以横江径渡浙西，趋行朝无数舍之远，朕甚忧之。建康诸渡，旧为敌冲，万一透漏，存亡所系。朕虽不德，无以君国之子；而祖宗德泽犹在人心，所宜深念累世涵养之恩，永垂千载忠谊之烈。”世忠读诏感泣，遂进屯扬州。
初，金兵渡淮，探者未得其实，以为来兵甚少。赵鼎曰：“金人前入我境，乃以我为敌国也，故纵兵四掠，其锋可畏。今行刘豫之境，犹即其国中也，故按队徐行，不作虚声，然亦不足深畏。”
庚辰，左朝请郎、主管江州太平观范振添差江南东路转运判官，右朝散大夫逄汝霖添差江南西路转运判官，应办移屯大军事务。
癸未，左通奉大夫、福州居住张浚为资政殿学士、提举万寿观兼侍读，不许辞免，日下起发。赵鼎言：“浚可当大事，顾今执政无如浚者，陛下若不终弃，必于此时用之。”故有是命。
诏沿海制置使郭仲荀兼总领海船。
丙戌，诏遣签书枢密院事胡松年先往镇江、建康府，与诸将会议进兵，因以觇敌情。帝曰：“先遣大臣，谕以朕意，庶几诸将贾勇争先。”沈与求曰：“真宗澶渊之役，先遣陈尧叟，此故事也。”
诏：“常程事并权住，俟过防秋取旨。”
殿中侍御史张致远言：“车驾总师临江，乞速降黄榜，预行约束，每事务在简省，稍有配率，许人陈告；仍委侍从、台谏官觉察弹劾。”从之。
诏刑部尚书章谊、吏部侍郎兼直学士院孙近、户部侍郎刘岑、中书舍人王居正、右司谏赵霈、殿中侍御史张致远、右司员外郎王绾、枢密院检详诸房文字陈昂、吏部郎官汪思温、度支郎官李元瀹及诸司局官，并令扈从。吏部侍郎郑滋、礼部侍郎唐煇、刑部侍郎胡交修、起居舍人刘大中，监察御史张绚并留临安府。于是台臣检正、都司郎官，或往军前，或押案牍往傍郡收寄，在临安府才十馀人而已。
丁亥，降授右武大夫、和州防御使马扩复拱卫大夫、明州观察使、充枢密院都承旨。扩入对，遂有是命。翊日，赵鼎奏：“陛下用人如此，何患不得其死力！”帝曰：“扩知兵法，有谋略，不止于斗将而已。”孟庾因奏以扩兼留守司参议官。
戊子，胡松年辞行。
时淮西宣抚使刘光世密遣属宫告赵鼎曰：“相公本入蜀，有警乃留，何故与它人负许大事？”鼎恐帝意移，复乘间言：“今日之势，若敌兵渡江，恐其别有措置，不如向时尚有复振之理。战固危道，有败亦有成，不犹愈于退而必亡者乎？且金、齐俱来，以吾事力对之，诚为不侔，然汉败王寻，晋破苻坚，特在人心而已。自诏亲征，士皆贾勇，陛下养兵十年，正在一日。”由是浮言不能入矣。
参知政事沈与求兼权枢密院事。
太常寺请车驾所过十里内神祠及名山大川，并遣官致祭，从之。
严州桐庐县进士方行之献家财七千缗助军，户部乞许行献纳，依例补官，从之。
淮东宣抚使韩世忠邀击金人于大仪镇，败之。
初，奉使魏良臣、王绘在镇江，被旨趋行，乃以是月丙戌渡江，丁亥，至扬子桥，遇世忠，遣使臣督令出界。时朝廷已知承、楚路绝，乃连伪界引伴官牒付良臣等，令于阻截处照验，又令淮东帅司召募使臣，说谕承、楚州令放过奉使。良臣等至杨州东门外，遇先锋军自城中还，问之，云相公令往江头把隘。入城，见世忠坐谯门上，顷之，流星庚牌沓至，世忠出示良臣等，乃得旨令移屯守江。世忠留食，良臣等辞以欲见参议官陈桷、提举官董日攵，遂过桷等共饭。世忠遣人传刺谢良臣、绘，且速桷等还。桷、日攵送二人出北门，绘与桷有旧，驻马久之，以老幼为托。晚，宿大仪镇。
翼日，行数里，遇金骑百十控弦而来，良臣命其徒下马，大呼曰：“勿射，此来讲和。”敌乃引骑还天长，问：“皇帝何在？”良臣对曰：“在杭州。”又问：“韩家何在？士马几何？”绘曰：“在扬州，来时已还镇江矣。”又曰：“得无用计，复还掩我否？”绘曰：“此兵家事，使人安得知！”去城六七里，遇金将聂?寽贝勒，同入城，同讲和事。且言：“自泗水来，所在州县，多见恤刑手诏及戒石铭，皇帝恤民如此。”又问：“秦中丞何在？”绘答以“今带职奉祠，居温州。”又言：“尝作相，今罢去，得非恐为军前所取故耶？”绘曰：“顷实居相位逾年，坚欲求去，无它也。”又问：“韩家何在？”良臣曰：“来时亲见人马出东门，望瓜洲去矣。”绘曰：“侍郎未可为此言。用兵，讲和，自是二事。虽得旨抽回，将在军，君命有所不受。还与不还，使人不可得而知也。”
初，世忠度良臣已远，乃上马，令军中曰：“视吾鞭所向。”于时引军次大仪镇，勒兵为五陈，设伏二十馀处，戒之曰：“闻鼓声，则起而击敌。”聂?寽贝勒闻世忠退军，喜甚，引骑数百趋江口，距大仪镇五里，其将托卜嘉拥铁骑过五陈之东，世忠与战，不利，统制呼延通救之，得免。世忠传小麾鸣鼓，伏者四起，五军旗与金旗杂出，金军乱，弓刀无所施，是南师迭进，背嵬军各持长斧，上揕人胸，下捎马足，敌全装陷泥淖中，人马俱毙，遂擒托卜嘉。世忠又遣董日攵兵往天长县，遇金人于鸦口桥，擒四十馀人。
己丑，尚书礼部侍郎唐煇兼权兵部侍郎。
金人围濠州。
淮东宣抚使前军统制解元与金人战于承州，败之。
初，金人至近郊，元知之，逆料金人翊日食时必至城下，乃伏百人于路要之，又伏百人于城之东北岳庙下，自引四百人伏于要路之一隅。令曰：“金人以高邮无兵，不知我在高邮，必轻易而进。俟金人过，我当先出掩之，伏要路者见我麾旗，则立帜以待。金人进退无路，必取岳庙走矣，果然，则伏者出。”又密使人伏樊良，俟金人过，则决河岸以隔其归路。时金人果径趋城下，元密数之，有一百五十骑，乃以伏兵出，麾旗以招伏要路者，伏兵皆立帜以待。金人大惊，遂向岳庙走，元率兵追之，擒一百四十八人，战马器械皆为元所得。
初，聂?寽贝勒既败归，召奉使魏良臣等至天长南门外。良臣等下马，金骑拥之而前。聂?寽愤甚，脱所服貂帽，按剑瞋目谓曰：“汝等来讲和，且谓韩家人马已还，乃阴来害我！”诸将举刃示之，良臣等曰：“使人讲和，止为国家。韩世忠既以两使人为饵，安得知其计？”往返良久，乃曰：“汝往见元帅。”遂由宝应县用黄河渡船以济。
右副元帅昌遣接伴官团练使萧揭禄、少监李聿兴来迓。聿兴见良臣，问：“所议何事？”良臣曰：“此来为江南欲守见存之地，每岁贡银绢二十五万匹两。”绘云：“见存之地，谓章谊回日所存之地。”聿兴又云：“兵事先论曲直，师直为壮。淮南州县，已是大国曾经略交定与大齐，后来江南擅自占据；及大兵到来，又令韩世忠掩其不备。”良臣等云：“经略州县事，前此书中初未尝言及，止言淮南不得屯兵，本朝一如大国所教。”聿兴云：“襄阳州县，皆大齐已有之地，何为乃令岳飞侵夺？”良臣云：“襄阳之地，王伦回日系属江南，后李成为刘齐所用，遂来侵扰。又结杨么，欲裂地而王之。江南恐其包藏祸心，难以立国，遂遣岳飞收复，即非生事。”聿兴云：“元帅欲见国书。”遂以议事、迎请二圣二书授之。揭禄又问：“秦中丞安否？此人原在此军中，煞是好人。”良臣等对如初。聿兴再云：“奈何更求复故地？”绘云：“以中间丞相惠书有云：‘既欲不绝祭祀，岂肯过为吝爱，使不成国。’是以江南敢再三恳告。若或不从，却是使不成国。”聿兴云：“大齐虽号皇帝，然只是本朝一附庸，指挥使令，无不如意。”又云：“此去杭州，几日可以往回？”绘云：“星夜兼程，往回不过半月。”聿兴曰：“昨日书，元帅已令译字，一二日可得见矣。”
庚寅，诏信安郡王孟忠厚迎奉泰宁寺昭慈圣献皇后御容往稳便州军安奉。
壬辰，定国军承宣使、秦凤路马步军副都总管、知秦州兼节制阶、文州统制军马吴璘为熙河兰廓路经略安抚使、知熙州、统制关外军马，明州观察使、环庆路马步军副都总管兼知庆阳府杨政为环庆路经略安抚使、知庆阳府、同统制官关外军马兼节制成、凤、兴州，用宣抚使奏也。关师古之叛也，其所部阶、成二州犹在，故命璘分领之。自富平败后，五路之地悉属伪齐，经略使虚名而已。
癸巳，江东、淮西宣抚使刘光世引军屯建康府。
甲午，尚书户部侍郎刘岑兼工部侍郎，中书舍人王居正兼礼部、兵部侍郎。
初令江、浙民悉纳折帛钱，用户部侍郎梁汝嘉请也。
是时行都月费钱百馀万缗，且拨发军马，财无所出，故令民输䌷全折，输帛者半折见钱，每匹五千二百省，折帛钱自此益重。汝嘉等又请江、浙丝并折见钱，绵半折钱，诸路各委漕臣一员，计纲起发赴行在。
遣侍御史魏矼往刘光世、监察御史田如鳌往张俊军前计事。
是时光世军马家渡，俊军采石矶，帝命趋二人往援韩世忠，而光世等军权相敌，且持私隙，莫肯协心。矼至光世军中，谕之曰：“彼众我寡，合力犹惧不支，况军自为心，将何以战！为诸公计，当减怨隙，不独可以报国，身亦有利。”光世意许，矼因劝之移书二帅以示无它，使为掎角。已而二帅皆复书交致其情，光世遂以书奏于帝。于是光世移军太平州。
丙申，金人破濠州，守臣合门宣赞舍人寇宏弃城走，右宣教郎、通判州事国奉卿为所杀。
先是宏率军民城守，城中兵少，大率以三人当一女头，军民与僧道相参，每十人为一甲，不得内顾。每一慢道，以二长刀监守，无故上下者杀之。宏昼夜巡行城上，北军以冲车、云梯攻城，作铁锤，上施狼牙钉，有沿云梯而上者，槌击之，头鍪与脑俱碎，尸积于城下，而北军来者不止，凡八昼夜不休。宏知不可为，乃开北门，弃妻子，携老母与寡嫂弃城而去，士卒从之者七十馀人。宏之出也，声言发舟，欲以计破敌。奉卿信之，既而乃知欲为遁计，已登舟，不可入城矣。奉卿尤宏曰：“何不明言于我，携一妾两子，而弃之死地耶？”宏以奉卿为怨己，遂杀之。后以死事闻，赠官与廕。宏既去，权兵马钤辖丁成自南门投拜，兵马都监魏进自东门投拜。金人问：“宏家属何在？”成曰：“偕去矣。”已而闻为成所匿，遂斩成于市，取宏、奉卿家属置于军中，以其将赵荣知州事。
初，敌围城急，将官杨照跃上角楼，以枪刺敌人执黑旗者，洞腹抽肠而死，照俄中流矢死。统领官丁元与金人遇于十八里洲，金人围之，元大呼，告其徒以毋得负国，于是一舟二百人皆被害，无得免者。事闻，并赠承信郎，录其子云。
丁酉，执政进呈车驾进发顿宿次序。帝曰：“朕奉己至薄，况此行本以安民，岂可过为烦扰！又恐州县以调夫修治道路为名，并缘为弊。”赵鼎曰：“朝廷累行约束，丁宁备至。”沈与求曰：“诸将之兵分屯江岸，而敌骑逡巡淮甸之间，恐久或生变，当遣岳飞自上流取间道乘虚击之，敌骑必有反顾之患。”帝曰：“当如此措置，兵贵拙速，不宜巧迟，机事一失，恐成后悔，宜速谕之。”
戊戌，帝登舟，发临安府，奉天章阁祖宗神御以行，主管殿前司公事刘锡、神武中军统制杨沂中皆以其军从。帝不以玩好自随，御舟三十馀艘，所载书籍而已。帝既发，乃命六宫自温州泛海往泉州。晚，泊临平镇。
刘光世乞与韩世忠均支钱粮。帝曰：“诸将之兵，用命则一，其所支钱粮，岂容有异！此皆吕颐浩不公之弊。”赵鼎曰：“朝廷举措既当，诸将自服。今不公如此，必致纷纷。乞下光世会合得钱米之数然后行。”沈与求曰：“岂唯钱粮，至于赏罚亦然。惟至公可以服天下，故赏则知劝，罚则知畏。”帝曰：“大臣不公，何以服众！”鼎曰：“苟为不公，则赏虽厚，人不以为恩，罚虽严，人不以为威。”帝曰：“朕亲总六师，正当公示赏罚。”
历史大事
察熺知枢密院事
绍兴十八年（1148）三月，宋以秦熺为知枢密院事。四月庚子，因外议而罢为观文殿学士、提举万寿观兼侍读、提举秘书省，然其待遇俱依现任宰执之例。熺（?一1161）本秦桧妻兄之子，桧以为嗣。他于绍兴十二年（1142）中进士。十五年（1145），为资政殿学士、提举万寿观兼侍读。升迁之速，实属罕见。二十五年（1155），秦桧病重，他谋取相位未成，不久致仕。三十一年（1161）卒。赠太傅。
宋廷禁人北渡
绍兴十八年（1148）三月，为讨好金人，免金人借端生事，宋廷下诏，禁止官吏士民私自渡淮及招纳叛亡，违者以军法论处。不久又下诏，规定各渡口码头及边防人员，如故意放纵人们到金，与私渡者同罪，官员失察者减一官。
完颜宗弼卒
皇统八年（1148）十月，金太师、领三省事、都元帅、越国王完颜宗弼死。宗弼本名斡啜，又作兀术，亦作斡出、晃斡出。金太祖阿骨打第四子。早年从都统杲追袭辽天祚帝，又从宗望攻北宋，英勇善战。宗望死，随宗辅进军淄州（今山东淄博市东）、青州（今山东益都）地区，所至克捷。金太宗诏伐逃在扬州的宋高宗，宗弼与挞懒等分道而南，沿途击破归德、江宁各州县，取湖，杭、越三州。宋高宗入海逃往温州。宗弼派兵追而不及，遂率兵北还。在长江黄天荡与韩世忠大战失利，被围二十余天后，乘夜开渠逃至江宁，击退宋追兵，渡江北还。又从宗辅进兵陕西，与张浚战于富平，攻吴玠于和尚原，先败后胜。天会十五年（1137），为右副元帅，封沈王。天眷二年（1139），进拜都元帅。奏请诛挞懒，收回与宋的河南、陕西之地。受诏为太保，领行台尚书省，都元帅如故，总军事、民政大权于一身。天眷三年（1140），再议南攻，自率兵往汴京，与出兵陕西的撤离喝相互策应，平定了河南。皇统元年（1141），又请伐江南，率军渡淮后，宋乞和，乃结”绍兴之盟”。次年还朝，兼监修国史。后又进拜太傅，赐与金券。率兵攻蒙古。七年（1147），为太师、领三省事、都元帅，领行台尚书省事如故，掌握了金朝的军政大权。死后，被封为梁王，并谥忠烈，配享金太宗庙廷。
梁兴卒
绍兴十八年（1148）闰八月，宋亲卫大夫、忠州刺史、鄂州驻扎御前选锋官同副统制梁兴卒。北宋末年，梁兴为太行山忠义社首领，与赵云，李进等组织忠义民兵抗金，英勇善战。绍兴五年（1135）冬，率部投奔岳飞。十年，岳飞北伐，他受命率游击军过黄河扰金后方，屡屡得胜。岳飞受命班师后，他仍在北方坚持斗争。十一年，回南宋。梁兴是南宋著名的抗金将领。
胡铨移吉阳军编管
绍兴十八年（1148）十一月，被贬往新州（今广东新兴）编管的胡铨因“怨望朝廷，鼓唱前说，殊无忌惮”，被再贬至吉阳军（今广东崖县）编管。